open-index/open-wikipedia-markdown huggingface dataset:
Դմիտրի Կոչնև

**Դմիտրի Վիկտորի Կոչնև** (, ), ռուսական ազգային անվտանգության մարմինների գործիչ, գեներալ-լեյտենանտ։ 2016 թվականի մայիսի 26-ից Ռուսաստանի Դաշնության դաշնային պահպանության ծառայության տնօրեն, նաև ղեկավարել է Ռուսաստանի Դաշնության նախագահի անվտանգության ծառայությունը (2015  թվականի դեկտեմբերից 2016 թվականի մայիսը)։

## Կենսագրություն
Ծնվել է 1964 թվականի մարտի 1-ին Մոսկվայում։ Ստացել է հատուկ բարձրագույն կրթություն։

1982-1984 թվականներին ժամկետային ծառայություն է անցել ԽՍՀՄ Զինված ուժերում, 1984 թվականից 2002 թվականը ծառայել է ԽՍՀՄ, ապա Ռուսաստանի ուժային գերատեսչություններում։

2002 թվականին Կոնչևը սկսել է աշխատել Ռուսաստանի Դաշնության պետական պահպանության մարմիններում։ 2006 թվականին նրան շնորհվել է գնդապետի, իսկ 2016 թվականին գեներալ-մայորի կոչում։

2015 թվականի դեկտեմբերին նշանակվել է Ռուսաստանի Դաշնության դաշնային պահպանության ծառայության տնօրենի տեղակալի պաշտոնում։

2016 թվականի մայիսի 26-ին Ռուսաստանի Դաշնության Նախագահի № 256 հրամանով նշանակվել է Ռուսաստանի Դաշնության դաշնային պահպանության ծառայության տնօրեն, փոխարինելով այս պաշտոնում թոշակի անցած բանակի գեներալ Եվգենի Մուրովին։

2017 թվականին Կոչնևին շնորհվում է «գեներալ-լեյտենանտի» կոչում։

Ունի մի շարք պետական և գերատեսչական պարգևներ։

## Անձնական կյանք
Ամուսնացած է, ունի երեխա։ Կինը՝ Մարինա Մեդվեդովան «Сибур» ընկերության կորպորատիվ քարտուղարն է, նաև ընկերության վարչության անդամ է։ Համաձայն 2015 թվականի եկամուտների մասին հայտարարագրի Կոչնևի կինը աշխատել է 51,1 մլն ռուբլի, այս գումարը գերազանցում է մնացած ԴՊՆ աշխատակիցների և նրանց ընտանիքների եկամուտները։ Հենց Դմիտրի Կոչնևը համաձայն 2015 թվականի եկամուտների մասին հայտարարագրի ունի 61,4 մլն ռուբլի։ Նրան, իր կնոջը և նրանց երեխային է պատկանում երկու մարդատար ավտոմեքենա 2011 թվականի արտադրության (Toyota Land Cruiser Prado և 2008 թվականի արտադրության Toyota Land Cruiser), մեկ 2 339 քառակուսի մետր մեծությամբ հողատարածք, 2 բնակելի տուն, 5 բնակարան և 3 ավտոտնակ։

## Ծանոթագրություններ

Կատեգորիա:Գեներալ-լեյտենանտներ
Կատեգորիա:Ռուս քաղաքական գործիչներ
Արիանա (անուն)

**Արիանա (անուն)**

Արիանա՝ ավեստերեն կանացի անուն է, որը հայտնի է բազմաթիվ լեզուներով։ Արիաննա և Արիանե երկու ամենատարածված տարբերակներն են։

## Ստուգաբանություն
Արիանա անունը ունի հետևյալ տարբերակները։

Արիանա, Լատիներեն ձևով (հուն. ἡ 'Αρειανή/Arianē), նաև ընդհանուր աշխարհագրական տերմին է, որը օգտագործվում էր անտիկ ժամանակաշրջանի որոշ հունական և հռոմեական հեղինակների կողմից՝ մեծ չափով Կենտրոնական Ասիայում, պարսկական կայսրության արևելյան շրջանում, Աֆղանստանում և Իրանում և Տաջիկստանի հարավ-արևելքում։ Իրանի անվանումը (Պարսկաստան), ծագել է պարսկերեն Aryānā (Արիանա) բառից, որը նշանակում է «Արիանայի երկիր»։

Արիաննա անվան Լատիներենի ձևը Արիադնան (հուն. Ἀριάδνη, լատիներեն «Արիադնա», «ամենասուրբ»։
:

Արիանա առաջին անգամ օգտագործվել է Անգլիայում, 19-րդ դարում։ Այն նաև անվանում են Վալլիերեն անուն, Վալլիերեն արիան նշանակում է արծաթ։

## Անվան օր
* Czech: *18 September*
* Latvian: *22 February*
* Greek: *14 December*

## Ժողովրդականություն
Միացյալ Նահանգներում, Արիանա անունը հաշվառված է 78-հայտնի անունը 2006 տարվա նորածինների մեջ։

## Հայտնի մարդիկ
* Արիանա (դերասանուհի), մեծահասակների ֆիլմի դերասանուհի
* Արիանա Չրիս (ծնվել է 1975 թվականին), Կանադայի օպերայի երգիչ
* Արիանա Գիլիս (ծնվել է 1990 թվականին), Կանադացի երգչուհի
* Արիանա Գրանդե (ծնվել է 1993 թվականին), Ամերիկացի դերասանուհի և երգիչ
* Արիանա Գուիդո (ծնվել է 1999 թվականին), Ամերիկացի դերասանուհի
* Արիանա Կելի (ծնվել է 1976 թվականին ), Ամերիկացի քաղաքական գործիչ
* Արիանա Միյամոտո (ծնվել է 1994 թվականին), Ճապոնացի մոդել
* Արիանա Նոզեման ([1626–[1661]] թվականներ), Հոլանդացի դերասանուհի
* Արիանա Ռեյնես (ծնվել է 1982 թվականին), Ամերիկացի բանաստեղծ և ակտիվիստ
* Արիանա Ռիչարդս (ծնվել է 1979 թվականին ), Ամերիկացի դերասանուհի և նկարիչ
* Արիանա Սավալաս (ծնվել է 1987 թվականին), Ամերիկացի երաժիշտ
* Արյանա Սայեդ (ծնվել է 1985 թվականին), Աֆղանցի երգչուհի

## Ծանոթագրություններ

## Արտաքին հղումներ
* Google Trends: Ariana, Arianna
* Social Security Administration: Popular Baby Names

Կատեգորիա:Պարսկերեն բառեր և արտահայտություններ
Իրանի ֆուտբոլի ազգային հավաքական

**Իրանի ֆուտբոլի ազգային հավաքականը** (պարսկ.՝ تیم ملی فوتبال ایران‎‎) ներկայացնում է Իրանը ֆուտբոլի միջազգային մրցաշարերում և առանձին հանդիպումներում։ Կառավարվում է Իրանի ֆուտբոլի ֆեդերացիայի կողմից։

Իրանը Ասիայի ամենահաջողակ թիմերից է։ Այն հաղթել է Ասիայի 3 գավաթ (1968, 1972, 1976): Մասնակցել է Աշխարհի 4 առաջնությունների (1978, 1998, 2006, 2014), սակայն ոչ մի անգամ խմբային փուլը չի անցել և հաղթել է միայն 1 խաղում՝ 1998 թվականին ԱՄՆ-ի դեմ։ Իրանը արդեն որակավորվել է 2018 թվականի աշխարհի առաջնությանը։

ՖԻՖԱ-ի դասակարգման աղյուսակում զբաղեցնում է 30-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Իրանի ֆուտբոլի ֆեդերացիայի պաշտոնական կայքը
* Իրանի հավաքականը FIFA.com-ում 
* Իրանի հավաքականը soccerway.com կայքում
Թեյի միջազգային օր

**Թեյի միջազգային օր** (), ոչ պաշտոնական տոն, որը նշվում է ամեն տարի դեկտեմբերի 15-ին Կրթական և հասարակական կենտրոնի նախաձեռնությամբ։ Ոչ աշխատանքային օր չի հանդիսանում։

## Պատմություն, նպատակներ և տոնակատարություն
«Թեյի միջազգային օրը» համեմատաբար երիտասարդ տոն է։

«Թեյի օր» նշելու գաղափարը սավառնում էր օդում շատ տարիներ, սակայն միայն հնդկական Մումբայում և բրազիլական Պորտու Ալեգրիում միջազգային հասարակական ֆորումներում () քննարկումներից հետո (Կրթական և հասարակական կենտրոնի () տեսքով) համապատասխանաբար 2004 և 2005 թվականներին «դեկտեմբերի 15» ամսաթիվն սկսեց անվանվել «Թեյի միջազգային օր»։

«Թեյի միջազգային օր» նշելու նպատակը հասարակության և քաղաքական գործիչների ուշադրության հրավիրումն էր թեյի առևտրի խնդիրներին, թեյի արտադրությամբ զբաղվող աշխատողների դիրքին, դժվարություններին, որոնք ծագում են մանր արտադրողների և մեծ ընկերությունների պայքարում, ինչպես նաև այս ըմպելիքի աշխարհում տարածմանը։ Երևի այն պատճառով, որ տոնի նպատակները ունեն սոցիալական բնույթ, ամսաթիվն ընկավ դեկտեմբերի 15-ին, որը պարզ ցույց է տալիս, որ  թեյարտադրության բնագավառը ստիպված էր պայքարել շատ խնդիրների դեմ, որը Բոստոնյան թեյախմության նման պետք էր լուծել այդ պահին։ Նաև դեկտեմբերի 15-ին էր ընդունվել «Թեյի մշակման  ոլորտում աշխատողների իրավունքների միջազգային դեկլարացիան» ։

«Թեյի միջազգային օրը» լայնորեն նշվում է Հնդկաստանում, Շրի Լանկայում, սակայն այնպիսի երկրներ, ինչպիսիք են Բանգլադեշը, Նեպալը, Ինդոնեզիան, Մալայզիան, Ուգանդան և Տանզանիան, լինելով թեյի միջազգային արդյունաբերողներ, անմասն չեն մնում այդ տոնից։

«Թեյի միջազգային օրը» սկսել են նշալ նաև Ռուսաստանում, որտեղ թեյը հանդիսանում է ամենաճանաչված ըմպելիքներից մեկը։ Սակայն այս օրը ՌԴ-ում նշում են տեղ-տեղ։ Այնպես, 2009 թվականի դեկտեմբերի 11-ին Իրկուտսկում  բացվեց «Թեյի ժամանակը» ցուցահանդեսը` տոնի օրվան ընդառաջ։

## Տես նաև
* Բոստոնյան թեյախմություն
* Շոկոլադի միջազգային օր
* Ձվի միջազգային օր

## Ծանոթագրություններ

## Արտաքին հղումներ
* «Международный день чая» в «Календаре праздников»

Կատեգորիա:Թեյ
Կատեգորիա:Միջազգային օրեր
Բոբբի Քրիստինա Բրաուն

**Բոբբի Քրիստինա Բրաուն** (, ), ամերիկացի երգչուհի։

Ամերիկացի երգչուհի Ուիթնի Հյուսթոնի ու R&B-կատարող Բոբբի Բրաունի աղջիկն ու ժառանգորդուհին։

## Կենսագրություն
Բոբբի Քրիստինա «Քրիսսի» Բրաունը ծնվել է 1993 թվականի մարտի 4-ին Լիվինգսթոնում, Ուիթնի Հյուսթոնի և Բոբբի Բրաունի ընտանիքում։ Բրաունների ընտանիքի անդամներն են` Սիսսի Հյուսթոնը (Ուիթնիի մայրը), Դայոն Ուորվիկը (Ուիթնիի զարմիկը), մորեղբայր Գարի Գարլանդան (Ուիթնիի ավագ եղբայրը)։

Քրիստինա Բրաունը, ըստ ԶԼՄ-ների վկայության, ունեցել է ծանր մանկություն։ Դրա հիմնական պատճառը ծնողների թմրանյութերի նկատմամբ կախվածությունից առաջացած սկանդալներն էին։ Քրիստինան առաջին անգամ բեմում հրապարակային հայտնվեց 1994 թվականին, երբ Ուիթնին հաղթել էր «American Music Awords» մրցույթում և Քրիստինային իր հետ բարձրացրել էր բեմ։

## Անձնական կյանք
2014 թվականի հոկտեմբերին Քրիստինան հայտարարեց իր և Նիկ Գորդոնի կապի մասին, որին նախկինում կոչում էր «մեծ եղբայր»։ Նրանց հարսանիքը տեղի է ունեցել 2015 թվականի հունվարի 9-ին։

## Դեպրեսիա և մահ
Ուիթնի Հյուսթոնը մահացել է 2012 թվականի փետրվարի 11-ին, հյուրանոցային համարում։ Դրանից հետո Քրիստինա Բրաունի համար եղել է ծանր ժամանակաշրջան։ Աղջիկը նյարդերի խանգարմամբ առաջին անգամ չէր հիվանդանոցում։ Հարազատները վախենում էին, որ մոր ողբերգական ճակատագիրը և թմրանյութ օգտագործելը կարող է կրկնվել աղջկա մոտ։ 2015 թվականի հունվարի 31-ին Քրիստինան հայտնաբերվում է լոգարանում, անգիտակից վիճակում, նա պառկած էր, գլխով ջրի մեջ։ Դրանից հետո նա ընկնում է կոմայի մեջ։ 2015 թվականի փետրվարի 11-ին բժիշկները ցանկանում են անջատել կենսաապահովման սարքը։ Քրիստինա Բրաունը տեղափոխվում է հյուրանոց և 2015 թվականի հուլիսի 27-ի գիշերը մահանում է։

## Ծանոթագրություններ

Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի մոդելներ
Կատեգորիա:Թոքաբորբից մահացածներ
Ֆրաունհոֆերյան գծեր

մինի|աջից
**Ֆրաունհոֆերյան գծեր**, կլանման գծեր Արեգակի սպեկտրում։

Ֆրաունհոֆերյան գծերն առաջինը դիտել է (1802) անգլիացի ֆիզիկոս Ուիլյամ Վոլաստոնը, իսկ 1814 թվականին հայտնաբերել ու մանրամասն նկարագրել է գերմանացի ֆիզիկոս Յոզեֆ Ֆրաունհոֆերը։  Այդ գծերի առաջացման պատճառը ճշգրիտ բացատրել է Գուստավ Կիրխհոֆը։

Արեգակի սպեկտրի ինֆրակարմիր, ուլտրամանուշակագույն և տեսանելի տիրույթներում դիտվում են ավելի քան 20 հազար ֆրաունհոֆերյան գծեր, որոնցից շատերը նույնացվում են հայտնի քիմիական տարրերի սպեկտրային գծերի հետ։

Աղյուսակում բերված են առավել ինտենսիվ ֆրաունհոֆերյան գծեր տեսանելի տիրույթում։

Կատեգորիա:Սպեկտրասկոպիա
Կատեգորիա:Աստղաֆիզիկա
Կատեգորիա:Արեգակ
Քուվեյթի ֆուտբոլի ազգային հավաքական

**Քուվեյթի ֆուտբոլի ազգային հավաքականը** ներկայացնում է Քուվեյթը ֆուտբոլի միջազգային մրցաշարերում և առանձին հանդիպումներում։ Կառավարվում է Քուվեյթի ֆուտբոլի ասոցիացիայի կողմից։

Քուվեյթը մասնակցել է միայն 1 աշխարհի առաջնության՝ 1982 թվականին, որի ժամանակ դուրս է մնացել խմբային փուլից։ Ասիայի գավաթում թիմի միակ հաղթանակը եղել է 1980 թվականին, իսկ 1976 թվականի գավաթին նրանք հասել են եզրափակիչ, սակայն այնտեղ պարտվել Իրանին։

ՖԻՖԱ-ի դասակարգման աղյուսակում զբաղեցնում է 168-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Քուվեյթի ֆուտբոլի ասոցիացիայի պաշտոնական կայքը 
* Քուվեյթի հավաքականը FIFA.com-ում 
* Քուվեյթի հավաքականը soccerway.com կայքում
Չժանցզյացզե ազգային պարկ

**Չժանցզյացզե** (), ազգային անտառային պարկ Չժանցզյացզե քաղաքում, Հունան նահանգ, Չինաստան։

## Նկարագրություն
Չժանցզյացզե ազգային անտառային պարկը, որը հայտնի է իր միգամած ամպերի մեջ խոյացող իր արտասովոր ձևի քվարցե սյուներով, իր տեսակի մեջ առաջինն է Չինաստանում և զբոսաշրջության հանրահայտ վայրերից մեկն է։ 1982 թվականին հիմնադրված պարկի փարթամ մերձարևադարձային անտառները գրավում են մոտավորապես 480 կմ² (185 քառ. մղոն) տարածք, որտեղ բնակվում են բազմատեսակ կենդանիներ, ներառյալ անհետացող տեսակներ, ինչպիսիք են ոսկեգույն փասիանը, մշկայծյամը, հսկա սալամանդրը և ռեզուս մակակին։ Պարկի ամենահետաքրքրաշարժ հատվածը դեղին քարերից կառուցված պատվարն է (Հուանշիսաի)։ Ծովի մակերևույթից գրեթե 1330 մետր բարձրության վրա գտնվող շինությունը առաջարկում է պարկի ամենալավ դիտակետերից մեկը, որտեղից երևում են դիպուկ անվանումներ ստացած գագաթները՝ Վեց հրաշքների տաղավար, Հինգ մատների գագաթներ, Ամպերի մեջ լողացող անձավ և Ամպերի ծովի ոսկե կրիա։ Գագաթները ոգեշնչման աղբյուր են չինացի նկարիչների համար և չինական բնապատկերի հայտնի խորհրդանիշներ են։

Ձմռանը պարկում խոնավ է, ամռանը՝ զով։ Ենթադրվում է, որ այնտեղ օդը բուժիչ է հիմնականում հիպերտոնիա հիվանդությամբ տառապողների համար։

Պարկում է գտնվում նաև Ոսկե մտրակ գետը՝ 7,5 կմ երկարություն ունեցող ջրային հոսանքը, որը համարվում է ամենագեղեցիկներից մեկը աշխարհում։ Նրա թեք ժայռերով և սաղարթախիտ անտառներով շրջապատված մաքուր ջրերում վխտում են գունավոր ձկներ, և գետը ասես հոսում է հեքիաթային բնապատկերի միջով։ Այստեղ զբոսաշրջիկների համար կան բազմաթիվ փոքր հյուրանոցներ, մի քանի փոքր սրճարան-ռեստորաններ, ինչպես նաև գործում է անվճար ավտոբուս։ Պարկում գործում է նաև ճոպանուղի։
մինի|Ապակե կամուրջ
Չժանցզյացզե ազգային պարկում է գտնվում աշխարհի ամենաերկար և բարձր Ապակե կամուրջը։ կամրջի երկարությունը 430 մետր է, լայնությունը՝ 6 մետր։ Այն գտնվում է 300 մետր բարձրության վրա և միացնում է երկու ժայռերը։ Կամրջի ամրությունը ցուցադրելու համար, մինչ դրա բացումն ապակե կամրջի վրայով անցել է մոտ երկու տոննա զանգվածով բեռնատար։

Չժանցզյացզեի ազգային պարկը եղել է աշխարհում առաջին ազգային անտառային պարկը։ 1992 թվականին պարկը, որպես Ուլինյուան տարածքի մաս, ճանաչվել է ՅՈՒՆԵՍԿՕ-ի կողմից, որպես համաշխարհային ժառանգություն։ 2001 թվականին Չինաստանի հողօգտագործման և ռեսուրսների Նախարարությունը պարկին տվեց կարգավիճակ. «Սրածայր ավազաքարերից կազմված ազգային անտառային գեոպարկ»։ 2004 թվականին ՅՈՒՆԵՍԿՕ-ն Չժանցզյացզե ազգային պարկը ընդգրկեց գեոպարկերի համաշխարհային ցանցում։

2015 թվականին էկրաններին հայտնվեց «Հրեշի որսը» ֆիլմը, որի նկարահանումները հիմնականում կատարվել էին Չժանցզյացզե պարկում։
## Ծանոթագրություններ

## Արտաքին հղումներ
* Zhangjiajie National Forest Park   на сайте ''warriortours.com
* Zhangjiajie National Forest Park — China — Lonely Planet travel video Видео 0:01:57

## Աղբյուրներ
* Մարկ Տրուման «Աշխարհի հրաշալիքները» (Զանգակ 97)

Կատեգորիա:Չինաստանի ազգային պարկեր
Կատեգորիա:1982 հիմնադրված բնության հատուկ պահպանվող տարածքներ‎
Յագուբ Մամադով

**Յագուբ** կամ **Յագուբ Ջավադ օղլու Մամեդով** (, ), ադրբեջանցի գիտնական և քաղաքական գործիչ, 1992 թվականին եղել է Ադրբեջանի նախագահի պաշտոնակատարը, այժմ ընդդիմադիր է։

## Գիտական գործունեություն
Յագուբ Մամադովը ավարտել է Ադրբեջանի բժշկական համալսարանի (ԱԲՀ) մանկաբուժության ֆակուլտետը և հենց նույն համալսարանում դասավանդել է ախտաբանական ֆիզիոլոգիա։ Այս ընթացքում նա հրապարակել է 370 գիտական աշխատանք, որոնք հիմնականում նվիրված էին ավշային համակարգին։

## Քաղաքական գործունեություն
Ադրբեջանում անկախության հռչակումից հետո տիրում էր քաղաքական քաոս, որն ավելի էր բարդացել Ղարաբաղյան հակամարտության գոտում հայ-ադրբեջանական ռազմական գործողությունների հետևանոքով, Մամեդովը ով այդ ժամանակ զբաղեցնում էր Ադրբեջանի բժշկական համալսարանի ռեկտորի պաշտոնը խորհրդարանի արտահերթ նստաշրջանի քվեարկության արդյունքներով 1992 թվականի մարտի 5-ին ընտրվում է Ադրբեջանի ազգային ժողովի խոսնակ, այդ պաշտոնում փոխարինելով թոշակի անցած Էլմիրա Կաֆարովային։ Հաջորդ օրն իսկ նախագահ Այազ Մութալիբովը ստիպված եղավ հրաժարական տալ։ Համաձայն Սահմանադրության նախագահի պաշտոնակատարը դարձավ խոսնակ Յագուբ Մամեդովը։ Այս պաշտոնում գտնվելու ընթացքում Մամեդովը մայիսի 7-ին Թեհրանում հանդիպում է Հայաստանի նախագահ Լևոն Տեր-Պետրոսյանի հետ, որպեսզի ստորագրի կրակի դադարեցման համաձայնագիրը և դրանից հետո սկսվի Իրանի միջնորդությամբ բանակցային գործընթացը։ Միաժամանակ հենց հաջորդ օրը համաձայնագիրը խախտվում է, երբ հայկական ուժերը ազատագրում են Շուշին։ Հարցազրույցների ժամանակ Մամեդովը ամընդհատ խուսափում է իր վրա վերցնել Շուշիի կորուստի պատասխանտվությունը։

1992 թվականի մայիսի 14-ին նախկին նախագահ Այազ Մութալիբովը իշխանության վերադարձավ այն բաից հետո, երբ խորհրդարանը առաջ բերելով Խոջալուի դեպքերը նրա վրայից հանեց քաղաքական անհեռատեսության պատասխանատվությունը։ Միաժամանակ Ադրբեջանի ժողովրդական ճակատ կուսակցության խռովության հետևանքով հաջորդ օրն իսկ տապալվում է։ մայիսի 18-ին Մութալիբովը երկրորդ անգամ թոշակի է անցնում, իսկ Մամեդովը խոսնակի պաշտոնը զիջում է իր փոխարեն ընտրված Իսա Ղամբարին։ Մամեդովը 1992 թվականի նախագահական ընտրություններում առաջադրել է իր թեկնածությունը, սակայն չի կարողացել 5 %-ից ավելի ձայն հավաքել։

## Ծանոթագրություններ

Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Ադրբեջանցի բժիշկներ
Կատեգորիա:Ադրբեջանցի գիտնականներ
Կատեգորիա:Ադրբեջանցի ակադեմիկոսներ
Կատեգորիա:Խորհրդային մանկաբույժներ
Կատեգորիա:Ադրբեջանի քաղաքական գործիչներ
Կատեգորիա:Ադրբեջանի Ազգային ժողովի պատգամավորներ
Կատեգորիա:Բժշկական գիտությունների դոկտորներ
Սևջուր (այլ կիրառումներ)

**Սևջուր**, կարող է վերաբերել՝
* Սևջուր - գետ Հայաստանում, սկիզբ է առնում Մեծամոր լճից և սնվում Արագածի ստորոտում գտնվող աղբյուրներից
* Սևջուր - աղբյուր Սյունիքի մարզում
* Սևջուր - գետ Լոռու մարզում
Սևուկ (այլ կիրառումներ)

**Սևուկ**, կարող է վերաբերել՝
* Սևուկ -  կաղամբազգիների (խաչածաղկավորներ) ընտանիքի միամյա աշնանացան կամ գարնանացան բույս
* Սևուկ - բերդ Մեծ Հայքի Տուրուբերան նահանգի Մարդաղի գավառում
Այդքան տարբեր երկվորյակներ

**«Այդքան տարբեր երկվորյակներ»** (), ամերիկյան կինոկատակերգություն, որը նկարահանել է ռեժիսոր Դենիս Դուգանը 2011 թվականին։ Համաշխարհային պրեմիերան կայացել է 2011 թվականի նոյեմբերի 11-ին։

## Սյուժե
Ջեքն աշխատում է գովազդային գործակալությունում և ապրում Լոս Անջելեսում իր գեղեցիկ կնոջ և երեխաների հետ։ Ջեքը և Ջիլը արտաքինով շատ նման, բայց բնավորությամբ տարբեր երկվորյակներ են։ Հյուրընկալվելով եղբոր բնակարան` Ջիլը հենց առաջին վայրկյաններից սկսում է բոլորին հասցնել խելագարության։ Սակայն ամեն ինչ փոխվում է, երբ հոլիվուդյան դերասան Ալ Պաչինոն սիրահարվում է Ջիլին։

## Դերերում

## Արձագանքներ
Ֆիլմը շատ բացասական գնահատական է ստացել կինոքննադատների կողմից՝ ստանալով միայն 3% դրական արձագանք։ 32-րդ «Ոսկե ազնվամորի» մրցանակաբաշխության ժամանակ ֆիլմ ռեկորդ է սահմանել՝ ստանալով բոլոր կատեգորիաների մրցանակները։ Այդ թվում «Տարվա ամենավատ ֆիլմ», «Ամենավատ դերասան» (Ադամ Սենդլեր), «Ամենավատ կանացի դեր» (Ադամ Սենդլեր), ինչպես նաև «Ամենավատ դերասան երկրորդական պլանում» (Ալ Պաչինո) և «Ամենավատ կանացի դեր երկրորդական պլանում» (Դեյվիդ Սփեյդ)։

## Ծանոթագրություններ

## Արտաքին հղումներ
* 
* 
* 
* Фотогалерея и трейлер 
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2011 ֆիլմեր
Կատեգորիա:Columbia Pictures ֆիլմեր
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Դենիս Դուգանի ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Քարի լիճ (այլ կիրառումներ)

**Քարի լիճ** կարող է նշանակել.
* Քարի լիճ, լիճ ՀՀ Արագածոտնի մարզում։
* Քարի լիճ, արհեստական լիճ ՀՀ Տավուշի մարզում։
Սևոստյանով (այլ կիրառումներ)

**Սևոստյանով**, կարող է վերաբերել՝
* Սևոստյանով - գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում
* Սևոստյանով - գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում
Սևերնի շրջան (այլ կիրառումներ)

**Սևերնի շրջան**, կարող է վերաբերել՝
* Սևերնի շրջան - մունիցիպալ շրջան Ռուսաստանի Դաշնության Նովոսիբիրսկի մարզում
* Սևերնի շրջան - մունիցիպալ շրջան Ռուսաստանի Դաշնության Օրենբուրգի մարզում
Իրաքի ֆուտբոլի ազգային հավաքական

**Իրաքի ֆուտբոլի ազգային հավաքականը** (արաբ.՝ المنتخب العراقي لكرة القدم‎‎) ներկայացնում է Իրաքը ֆուտբոլի միջազգային մրցաշարերում և առանձին հանդիպումներում։ Կառավարվում է Իրաքի ֆուտբոլի ասոցիացիայի կողմից։

Իրաքը Ասիայի ամենահաջողակ թիմերից է։ Նրանք հաղթել են Ասիայի գավաթը 1 անգամ (2007), նվաճել են Ասիական խաղերի 1 ոսկե մեդալ (1982) և 2 անգամ ճանաչվել են Ասիայի տարվա լավագույն հավաքական (2003, 2007)։ Նրանք նաև 1-ական անգամ մասնակցել են աշխարհի առաջնություններին (1986) և Կոնֆեդերացիաների գավաթին (2009), սակայն 2 առաջնություններում էլ խմբային փուլը չեն անցել։

ՖԻՖԱ-ի դասակարգման աղյուսակում զբաղեցնում է 120-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Իրաքի հավաքականի պաշտոնական կայքը
* Իրաքի հավաքականը FIFA.com-ում 
* Իրաքի հավաքականը soccerway.com կայքում
Ներքին Յաշթխվա

**Ներքին Յաշթխվա** ( վրացերեն՝ ქვემო იაშთხვა), գյուղ Աբխազիայի Սուխումի շրջանում, Սուխումից 2 կմ հյուսիս։ Գտնվում է ծովի մակարդակից 100 մ բարձրության վրա։

## Բնակչությունը
1959 թվականի տվյալներով, գյուղում բնակվում էր 1328 մարդ` վրացիներ, հայեր, աբխազներ, հույներ և ռուսներ, իսկ 1989 թվականին, գյուղն ուներ արդեն 3022 բնակիչ, նույնպես բազմազգ։

Բնակիչներն զբաղվում են ծխախոտի մշակությամբ, այգեգործությամբ, մեղվաբուծությամբ և թռչնաբուծությամբ։ Գյուղն ուներ հայկական միջնակարգ դպրոց, ակումբ, գրադարան և բուժկայան։

Գյուղը հիմնադրվել է 1890 թվականին։ Հայերը եկել են Ախալքալաքից, Ախալցխայից և Ջավախքի այլ գյուղերից` 1949 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Մյանմայի ֆուտբոլի ազգային հավաքական

**Մյանմայի ֆուտբոլի ազգային հավաքականը** ներկայացնում է Մյանման ֆուտբոլի միջազգային մրցաշարերում և առանձին հանդիպումներում։ Կառավարվում է Մյանմայի ֆուտբոլի ֆեդերացիայի կողմից։ Մինչև 1989 թվականը հավաքականի անունը եղել է Բիրմայի ազգային հավաքական, ինչից հետո երկիրը և հավաքականը վերանվանվեցին Մյանմայի։

Բիրմայի հավաքականը միայն 1 անգամ է մասնակցել Ասիայի գավաթին՝ 1968 թվականին, որում թիմը գրավեց 2-րդ տեղը։ Նրանք 1972 թվականին մասնակցել են Ամառային օլիմպիական խաղերին, իսկ 1966 և 1970 թվականներին հաղթել են Ասիական խաղերը։

ՖԻՖԱ-ի դասակարգման աղյուսակում զբաղեցնում է 163-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Մյանմայի ֆուտբոլի ֆեդերացիայի պաշտոնական կայքը 
* Մյանմայի հավաքականը FIFA.com-ում
* Մյանմայի հավաքականը soccerway.com կայքում
Բուլղարիայի բնակչության էթնիկական կազմ

thumb|300px|Բուլղարիայի բնակչության էթնիկական կազմը (2011)<br />բուլղարները նշված են կարմիրով, իսկ թուրքերը՝ կանաչով

Ըստ 2011 թվականի փետրվարի տվյալների՝ **[[Բուլղարիայի ժողովրդագրություն|Բուլղարիայի բնակչությունը]]** կազմում է 7 364 570 մարդ։ 2001 թ.-ից 2011 թվականների միջև ընկած ժամանակահատվածում Բուլղարիայի բնակչությունը նվազել է 7,1 %-ով (564 331)։ Հետևաբար՝ բնակչության նվազման տարեկան ցուցանիշը կազմում է 0,7 %։

2011 թվականի տվյալներով Բուլղարիայի բնակչության ճնշող մեծամասնությունը եղել են բուլղարները՝ 990 586 մարդ կամ ամբողջ բնակչության 14,9 %-ը։ Մյուս խոշոր ազգերն են թուրքերը՝ 158 346 մարդ (21,2 %), գնչուները՝ 45 565 (12,3 %) և ռուսները՝ 5 617 (36,0 %): Մյուս ազգությունները միասին կազմում են ամբողջ 10 %-ը (736 981 մարդ)։

## Հիմնական ազգություններ
Ստորև ներկայացված է Բուլղարիայի բնակչության էթնիկական կազմը 2011 թվականի տվյալներով.

## Էթնիկական կազմը՝ ըստ մարզերի
Ստորև ներկայացված է Բուլղարիայի բնակչության կազմը՝ ըստ մարզերի.

## Տես նաև
* Բուլղարիայի ժողովրդագրություն

## Ծանոթագրություններ

## Արտաքին հղումներ
* 2011 թվականի Բուլղարիայի բնակչության հաշվետվություն 

Կատեգորիա:Բուլղարիայի բնակչություն
Սևաստոպոլի պաշտպանություն (այլ կիրառումներ)

**Սևաստոպոլի պաշտպանություն**, կարող է վերաբերել՝
* Սևաստոպոլի պաշտպանություն - Սևաստոպոլի (ռուսական Սևծովյան նավատորմի գլխավոր բազայի) հերոսական պաշտպանությունը տեղի է ունեցել 1854 թվականի սեպտեմբերի 13 (25)-ից մինչև 1855 թ. օգոստոսի 27 (սեպտեմբերի 8)-ը, Ղրիմի պատերազմի ժամանակ
* Սևաստոպոլի պաշտպանություն - Սևծովյան նավատորմի, Մերձծովյան բանակի և Սևաստոպոլի բնակիչների ռազմական գործողությունները քաղաքի և Սևծովյան նավատորմի գլխավոր բազայի պաշտպանության համար, Հայրենական մեծ պատերազմի ժամանակ, 1941 թվականի հոկտեմբերի 30-ից 1942 թվականի հուլիսի 4֊ը
Սևաժայռ (այլ կիրառումներ)

**Սևաժայռ**, կարող է վերաբերել՝
* Սևաժայռ՝ գյուղ Հայաստանի Վայոց ձորի մարզում,
* Սևաժայռ՝ լեռ Հայկական լեռնաշխարհում՝ Հայաստանի Վայոց ձորի մարզում, 
* Սևաժայռ՝ գետակ Վայոց ձորի մարզում, Սպիտակ գետի ձախ օժանդակը,
Սևա (այլ կիրառումներ)

**Սևա**, կարող է վերաբերել՝
* Սևա - մունիցիպալիտետ Իսպանիայում
* Սևա - գետ Ռուսաստանում, Վախվինա Լևայայի վտակը
Սև խաչ (այլ կիրառումներ)

**Սև խաչ**, կարող է վերաբերել՝
* Սև խաչ - հայ ազգային-ազատագրական կազմակերպություն
* Սև խաչ - Կազիմիր Մալևիչի 1915 թվականի նկարը
Սև (այլ կիրառումներ)

**Սև**, կարող է վերաբերել՝
* Սև - ամենամուգ գույնը, լույսի բացակայության կամ ամբողջական կլանման արդյունքը
* Սև - գետ Ռուսաստանում, Բալթիկ ծով
Մթիսուբանի

**Մթիսուբանի** (Աբիանդա, նախկինում՝ Բեշղարդաշ, վրացերեն՝ მთისუბანი), հայաբնակ գյուղ Աբխազիայի Սուխումի շրջանում, Սուխումից 17 կմ հյուսիս։ Գտնվում է ծովի մակարդակից 650 մ բարձրության վրա։

## Բնակչությունը
1959 թվականի տվյալներով, գյուղն ուներ 114 բնակիչ, հիմնականում հայեր։ 1989 թվականին, գյուղում արդեն ապրում էր 8 մարդ։

Բնակիչներն զբաղվում են ծխախոտի և եգիպտացորենի մշակությամբ, այգեգործությամբ և մեղվաբուծությամբ։ Գյուղն ուներ հայկական ութամյա դպրոց, ակումբ, գրադարան և բուժկայան։

Գյուղը հիմնադրել են հույները` 1873 թվականին, իսկ հայերը եկել են Տրապիզոնից` 1896 թվականին։

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Մերի Ափիկ

**Մերի Ափիկ** (, ), թատրոնի, կինոյի և հեռուստատեսության իրանահայ դերասանուհի։

Մոսկվայի 10-րդ միջազգային կինոփառատոնում 1977 թվականին նկարահանված «Փակուղի» ֆիլմում մարմնավորած դերի համար արժանացել է լավագույն դերասանուհի մրցանակին։ Մայրը` Ափիկ Յուսոֆյանը, նույնպես դերասանուհի է։ 1977 թվականին, Իրանական հեղափոխությունից հետո, Մերին տեղափոխվել է ԱՄՆ։ Մերին նաև ռեժիսոր է, պրոդյուսեր և դրամատուրգ։ Նրա կինոքննադատների մրցանակին արժանացած «Վարագույրի տակ» պիեսը, որն ուսումնասիրում է որոշ իսլամական երկրներում կանանց բռնության վերացման ճանապարհները, ներկայացվել է Նյու Յորքի Լինքոլն կենտրոնում և Լոս Անջելեսի Geffen Playhouse-ում։ Մշակութային իրազեկման բարձրացման նպատակով` Մերին պարսկերեն ներկայացրել է երկու մյուզիքլներ` «Փերիների հեքիաթն անտառում» և «Գիշերվա գանձ», որոնք ստեղծվել են իրանցի երեխաներին իրենց հայրենիքին վերամիավորելու համար։

## Ֆիլմեր

## Ծանոթագրություններ

## Արտաքին հղումներ
* Interview with Mary Apick, ''Persian Mirror'', 2004

Կատեգորիա:Թատրոնի դերասանուհիներ
Կատեգորիա:Իրանահայ դերասանուհիներ
Կատեգորիա:Իրանահայ կինոռեժիսորներ
Կատեգորիա:Իրանահայ պրոդյուսերներ
Կատեգորիա:Իրանցի կին գրողներ
Սրինգ (այլ կիրառումներ)

**Սրինգ**, կարող է վերաբերել՝
* Սրինգ - երկայնական-ֆլեյտային տիպի նվագարանների ընդհանուր անվանումը, հոմանիշ է հունական սիրինգսին
* Սրինգ - բերդ Մեծ Հայքի Կորճայք նահանգի Մոթողանք գավառում, Ճահուկ գավառի հյուսիսարևելյան սահմանագլխին, հետագա Սրինգ գյուղի մոտ, բլրի գագաթին
Սրեդնեե (այլ կիրառումներ)

**Սրեդնեե**, կարող է վերաբերել՝
* Սրեդնեե - գյուղ Ուկրաինայի Դոնեցկի մարզի Կրասնոլիմանի շրջանում
* Սրեդնեե - գյուղ Ռուսաստանի Մոսկվայի մարզի Ստուպինսկի շրջանի կազմում
Սրեդնայա (այլ կիրառումներ)

**Սրեդնայա**, կարող է վերաբերել՝
* Սրեդնայա - գետ Ռուսաստանում, Խվոյկայի վտակը
* Սրեդնայա - գետ Ռուսաստանում, թափվում է Բերինգի ծով
Ստրուգա (այլ կիրառումներ)

**Ստրուգա**, կարող է վերաբերել՝
* Ստրուգա - գյուղ Ուկրաինայի Խմելնիցկիի մարզի Նովոուշիցկի շրջանում
* Ստրուգա - քաղաք Մակեդոնիայի Հանրապետության արևմուտքում՝ Օխրիդ լճի ափին
Արաբական Միացյալ Էմիրությունների ֆուտբոլի ազգային հավաքական

**Արաբական Միացյալ Էմիրությունների ֆուտբոլի ազգային հավաքականը** ներկայացնում է Արաբական Միացյալ Էմիրությունները ֆուտբոլի միջազգային մրցաշարերում և առանձին հանդիպումներում։ Կառավարվում է Արաբական Միացյալ Էմիրությունների ֆուտբոլի ասոցիացիայի կողմից։

ՖԻՖԱ-ի դասակարգման աղյուսակում զբաղեցնում է 75-րդ հորիզոնականը՝ 2017 թվականի հունիսի 1-ի դրությամբ։

## Մրցաշար
### Աշխարհի առաջնություն

### Ասիայի գավաթ

### Պարսից ծոցի ազգերի գավաթ

### Կոնֆեդերացիաների գավաթ

## Ծանոթագրություններ

## Արտաքին հղումներ
* ԱՄԷ-ի ֆուտբոլի ասոցիացիայի պաշտոնական կայքը
* ԱՄԷ-ի հավաքականը FIFA.com-ում 
* ԱՄԷ-ի հավաքականը soccerway.com կայքում
Ստրոիտել (այլ կիրառումներ)

**Ստրոիտել**, կարող է վերաբերել՝
* Ստրոիտել - ավան Ուկրաինայի Դոնեցկի մարզի Ստարոբեշևսկի շրջանում
* Ստրոիտել - գյուղ Ռուսաստանի Տամբովի մարզի Տամբովսկի շրջանի կազմում
Ձիգութա

**Ձիգութա** (աբխազերեն՝ Ӡыхәҭа, վրացերեն՝ ძიგუთა), գյուղ Աբխազիայի Սուխումի շրջանում, Սուխումից 2 կմ հյուսիս-արևելք։ Գտնվում է ծովի մակարդակից 120 մ բարձրության վրա։

## Բնակչությունը
1959 թվականի տվյալներով, գյուղում ապրում էր 720 մարդ, հիմնականում հայեր, վրացիներ և հույներ , իսկ 1989 թվականին գյուղն ուներ 881 բնակիչ։

Համաձայն 2011 թվականի տվյալների, գյուղական խորհրդի ենթակայության տակ բնակվում էր 1036 մարդ, որից 645 (62,3%) - հայեր, 183 (17,7%) - աբխազներ, 66 (6,4%) - ռուսներ, 65 (6,3%) - վրացիներ, 51 (4,9%) - հույներ, 5 (0,5%) - ուկրաինացիներ և 21 (2,0%) - այլ ազգերի ներկայացուցիչներ։

Բնակիչներն զբաղվում են ծխախոտի, թեյի, եգիպտացորենի, ցիտրուսային կուլտուրաների մշակությամբ և շերամապահությամբ։ Գյուղն ուներ միջնակարգ դպրոց, ակումբ, գրադարան, բուժկայան և մրգափաթեթավորման գործարան։

Հայերը եկել են Տրապիզոնից` 1897 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Աթարբեկովկա

**Աթարբեկովկա** կամ **Ուադաբաարա** ( աբխազերեն՝ Уадабаара, վրացերեն՝ ათარბეკოვკა), հայաբնակ գյուղ Աբխազիայի Գուլրիփշի շրջանում։

## Բնակչությունը
1959 թվականի տվյալներով, գյուղն ուներ 50 բնակիչ, հիմնականում հայեր, սակայն 1989 թվականին արդեն, գյուղում բացակայում էր մշտական բնակչությունը։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Վարվառե Սահակյան

**Վարվառե Սահակյան** (երբեմն՝ Վարվառա, Վարեա Սահակյան, ), հայ քաղաքական գործիչ, Հայաստանի առաջին Հանրապետության Խորհրդարանի 2-րդ գումարման պատգամավոր։

Հայաստանի առաջին Հանրապետության Խորհրդարանի 1-ին գումարման նախագահ Ավետիք Սահակյանի կինը։

## Կենսագրություն
Երիտասարդ տարիքում անցել է Հայ հողափոխական դաշնակցության շարքերը։ 1919 թվականի հունիսին անցած Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Խորհրդարանի 2-րդ գումարման պատգամավոր։ Ընդգրկված է եղել կրթական ծրագրերում, եղել է դպրոցական-կրթական, աշխատանքի և խնամատարության հանձնաժողովների անդամ։ Սահակյանը նախաձախնդիր է եղել մանկապարտեզներ և տարրական դպրոցներ բացելու հարցում։ Խորհրդարանի 1919 թվականի նոյեմբերի 28-ի նիստում նա զեկուցել է հանրային կրթության, ըստ իր հայեցողության  մանկապարտեզներ բացելու համար։ Առվել ակտիվ է եղել խորհրդարանի Աշխատանքի և խնամատարության հանձնաժողովում, որի անդամները, այդ թվում Վարվառե Սահակյանը, մեծ աշխատանք են կատարել օգնություն ստացողների հավաքագրելու առումով, յուրահատուկ մոտեցում են ցուցաբերել  գաղթականներին ու որբերին։ Հանձնաժողովի գործունեության շրջանակներում Սահակյանը քայլեր է ձեռնարկել բնակչությանն աշխատանքի տեղավորելու համար, սակայն այդ ասպարեզում քիչ հաջողություն է ունեցել՝ պայմանավորված աշխատանքի բացակայության, ցածր աշխատավարձերի պատճառով։

Այդ ժամանակահատվածում Վարվառե Սահակյանը մեծ կորուստ է ունեցել. անհրաժեշտ դեղորայքի պակասից մահանցել է նրա զավակը՝ Վիգենը։ Դրան հաջորդել է Հայաստանի խորհրդայնացումը, ամուսնու՝ Ավետիք Սահակյանի բանտարկությունը։ Փետրվարյան հեղափոխության ժամանակ Վարվառե Սահակյանը, ամուսինը և երկու զավակները (Սուրեն և Արմեն) ոտքով փախել են Թավրիզ, որտեղ Սահակյանների ընտանիքը սոցիալական ծանր կյանքով է ապրել։ Վեց տարի Թավրիզում ապրելուց հետո փոխադրվել են Թեհրան։ Պարսկական իշխանությունները Ավետիք Սահակյանին աշխատանքի են հրավիրել գյուղատնտեսության ոլորտում։ Որոշ ժամանակ Թեհրանում ապրելուց հետո տեղափոխվել են Հարավային Իրան, ապա՝ Իրաք։ Սակայն Իրաքի կլիման չափազանց վատ է անդրադարձել Վարվառե Սահակյանի առողջության վրա, որի պատճառով ընտանիքը ստիպված է եղել տեղափոխվել Լիբանան։

Բեյրութում Վարվառե Սահակյանը նորից ներգրավվել է հասարակական գործունեության մեջ՝ մասնակցելով Օգնության խաչ կազմակերպության աշխատանքներին։ 1932 թվականին Վարվառե Սահակյանը կորցրել է մյուս զավակին՝ Արմենակին, մեկ տարի անց՝ ամուսնուն։ Այս հարվածները վերջնականապես քայքայել են Վարվառե Սահակյանի առողջությունը, և նա մահացել է 1942 թվականի հուլիսի 8-ին։ Հետագայում Սահակյանների մյուս որդին՝ Սուրենը, տեղափոխվել է Թեհրան։

## Ընտանիք
Ամուսանցած է եղել Հայաստանի առաջին Հանրապետության Խորհրդարանի 1-ին գումարման նախագահ Ավետիք Սահակյանի հետ։

## Գրականություն
* Սոնա Զեյթլյան, «Հայ կնոջ դերը հայ հեղափոխական շարժման մեջ», Լոս Անջելես, 1992

## Ծանոթագրություններ

## Արտաքին հղումներ
* Կանանց ընտրական իրավունքի հայկական բանաձևը 

Կատեգորիա:Հայաստանի Հանրապետության Խորհրդարանի (1918-1920) 2-րդ գումարման պատգամավորներ
Կատեգորիա:ՀՅԴ անդամներ
Կատեգորիա:Հայ բժշկուհիներ
Կատեգորիա:Հայ քաղաքական գործիչներ
Կատեգորիա:20-րդ դարի հայ քաղաքական գործիչներ
Կատեգորիա:ՀՀ Ազգային ժողովի պատգամավորներ
Վերին Մաճարա

**Վերին Մաճարա** (վրացերեն՝ ზემო მაჭარა, Զեմո Մաճարա), գյուղ Աբխազիայի Գուլրիփշի շրջանում, Գուլրիփշից 23 կմ հյուսիս-արևելք, Մաճարա գետի ձախ ափին։ Գտնվում է ծովի մակարդակից 80 մ բարձրության վրա։

## Բնակչությունը
1959 թվականի տվյալներով, գյուղում բնակվում էր 663 մարդ, հիմնականում հայեր և վրացիներ, իսկ 1989 թվականին, գյուղն ուներ 684 բնակիչ, կրկին հայեր և վրացիներ։

Բնակիչներն զբաղվում են ծխախոտի, թեյի և եգիպտացորենի մշակությամբ, այգեգործությամբ, շերամապահությամբ, մեղվաբուծությամբ և անասնապահությամբ։ Գյուղն ուներ վրացական ութամյա և հայկական տարրական դպրոցներ։

Հայերը եկել են Սամսունի և Օրդուի շրջակա գյուղերից` 1897 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Սերմնացան (այլ կիրառումներ)

**Սերմնացան** անվանումը կարող է կրել․

* անձը (երբեմն գյուղատնտեսական սարքավորումը), ով զբաղվում է ցանքով,
* Ժան Ֆրանսուա Միլլեի 1850 թվականին նկարած **[[Սերմնացան (Միլլեի կտավ)|կտավը]]**,
* Կամիլ Պիսառոյի 1875 թվականին նկարած **[[Սերմնացան (վան Գոգի կտավ)|կտավը]]**,
* Վինսենթ վան Գոգի 1888 թվականին նկարած **[[Սերմնացան (Պիսառոյի կտավ)|կտավը]]**,
* ՌԽՖՍՀ/ԽՍՀՄ Պետական բանկի կողմից թողարկված **[[Սերմնացան (մետաղադրամներ)|ոսկե դրամները]]։**
Փառքի պանթեոն (գյուղ Ղրիմ)

**Փառքի պանթեոն** (), հուշահամալիր ՌԴ Ռոստովի մարզի Ղրիմ գյուղում, որը կառուցվել է Հայրենական մեծ պատերազմի մարտերում զոհված գյուղի բնակիչների հիշատակին։

## Պատմություն
Համալիրը կառուցվել է Լուկաշինի անվան կոլտնտեսության գումարով և պաշտոնապես բացվել է 1970 թվականի մայիսի 9-ին։ Այն կառուցվել է հինգ տարի` սկսած 1965 թվականից։ Հայրենական մեծ պատերազմի մարտերում զոհված գյուղի բնակիչների հիշատակին հուշահամալիր կառուցելու նախաձեռնությունը պատկանում է տեղական թիվ 5 դպրոցի աշակերտներին և ուսուցիչներին։ Նրանք տեղեկություններ են հավաքել Խորհրդային բանակի զոհված զինվորների մասին` անձնական փաստաթղթերը, գրագրությունը, լուսանկարներ, տեղեկություններ կոչումների, զորամասերի, պարգևների, մահվան վայրերի մասին։ Իրականացվել են մեծ որոնողական աշխատանքներ։ Հուշարձանի նախագիծը հաստատել է ՌԽՖՍՀ գեղարվեստական ֆոնդի Ռոստովի բաժանմունքի գեղարվեստական խորհուրդը։
 
Նախագծի վրա աշխատել են քանդակագործներ Ա. Ք. Ջլաուխյանը, Յ. Վ. Շուբինը, ճարտարապետներ Գ. Գ. Գալեպինը և Լ. Վ. Կուզնեցովը։

1972 թվականին համալիրի տարածքում տեղադրվել է Անմար կրակ։ Համալիրի բացման օրվանից առ այսօր կրակն այցելել են տասնյակ հազարավոր մարդիկ, մասնավորապես 42 աշխարհի երկրների զբոսաշրջիկներ։ Կարծիքների գրքի բազմաթիվ լեզուներով գրառումներով չորս խոշոր հատորները այժմ որպես ցուցանմուշներ պահվում են գյուղական թանգարանում։

2002 թվականի դեկտեմբերի 31-ի թիվ 124 հրամանով պանթեոնն ընդգրկվել է մշակութային ժառանգության հայտնաբերված օբյեկտների ցուցակում։

## Ճարտարապետություն
Համալիրը կազմված է քանդակագործական խմբից և պանթեոնի մուգ տուֆից կառուցված կիսաշրջանաձև շինությունից։ Վերևում սգում է մի տարեց կին։ Նա ձախ ձեռքով բռնում է թոռանը, աջով` հարսին։ Ամենաթանկ տղամարդկանց` որդուն, ամուսնուն, հորը, խլել է պատերազմը։

Քանդակի առջևում գտնվում են հինգ սալեր, որոնց վրա փորագրված են պատերազմի տարիները` 1941, 1942, 1943, 1944, 1945։ Համալիրը պսակում է վարդագույն տուֆից կառուցված կիսաշրջանաձև շինությունը` պանթեոնը, որի վրա ռուսերեն և հայերեն գրված է. *«Հայրենիքի համար զոհվածները չեն մահանում»*։ Պանթեոնի ներսում  մարմարե սալեր են արծնե թիթեղների վրա դիմանկարներով (ընդամենը` 365) և Ղրիմ գյուղի զոհված բնակիչների անուններով, իսկ վերևում գրված է. *«Հավերժ հիշատակ 1941-45 թթ. Հայրենական մեծ պատերազմի տարիներին զոհված համագյուղացիներին»։* Պատի մյուս կողմից Ղրիմ գյուղի ազատագրման մարտերում զոհված զինվորների պատկերներն ու անուններն են։

## Ծանոթագրություններ

Կատեգորիա:Ռոստովի մարզի հուշարձաններ
Կատեգորիա:1970 հիմնադրումներ
Ստրելնա (այլ կիրառումներ)

**Ստրելնա**, կարող է վերաբերել՝
* Ստրելնա - ավան Ռուսաստանում, Սանկտ Պետերբուրգ քաղաքի արվարձանային բնակավայր՝ Պետրոդվորեցի շրջանում
* Ստրելնա - գետ Ռուսաստանում, հոսում է Վոլոգդայի մարզում
* Ստրելնա - գյուղ Ռուսաստանի Մուրմանսկի մարզի Տերսկի շրջանի կազմում
Ստուդյոնայա (այլ կիրառումներ)

**Ստուդյոնայա**, կարող է վերաբերել՝
* Ստուդյոնայա - գետ Ռուսաստանում, Կամչատկայի թերակղզում
* Ստուդյոնայա - գյուղ Ուկրաինայի Վիննիցայի մարզի Պեսչանկայի շրջանում
Ստրիժի (այլ կիրառումներ)

**Ստրիժի**, կարող է վերաբերել՝
* Ստրիժի - ավան Ռուսաստանի Դաշնության Ռոստովի մարզի Մարտինովսկի շրջանում
* Ստրիժի - քաղաքատիպ ավան Ռուսաստանի Կիրովի մարզի Օրիչևսկի շրջանի կազմում
Գրիգորի Միրոշնիչենկոյի հուշարձան (Ազով)

**Գրիգորի Միրոշնիչենկոյի հուշարձան** (), գրող Գրիգորի Իլյիչ Միրոշնիչենկոյի հուշարձանը Ռուսաստանի Դաշնության Ռոստովի մարզի Ազով քաղաքում։

## Պատմություն
Ազով քաղաքի պատվավոր քաղաքացի, գրող Գրիգորի Իլյիչ Միրոշնիչենկոն ծնվել է 1904 թվականի հունվարի 9-ին Ռոստովի մարզի Միլլերովսկի շրջանի Ստեպանո-Եֆրեմովսկայա գյուղում, երկաթուղային բանվորի ընտանիքում։ 10 տարեկանում գումար է վաստակել` մաքրելով Պյատիգորսկի երկաթուղային կայարանը։ Քաղաքացիական պատերազմի տարիներին, տասնվեց տարեկանում, եղել է հեծելազորային գնդի հրամանատար, մասնակցել է սպիտակ շարժման զորքերի դեմ մարտերին։

Կարմիր բանակի հետ պատերազմն անցել է Կուբանից մինչև Իրանի սահմանները։ Իր կյանքը նա նկարագրել է ինքնակենսագրական «Յունարմիա» գրքում։

Քաղաքացիական պատերազմից հետո Գրիգորի Միրոշնիչենկոն աշխատել է փականագործ Նևիննոմիսկ կայարանի դեպոյում։ 1922 թվականին ընդունվել է կոմերիտմիություն, հետո` կոմունիստական կուսակցություն։ Դեպոյում ստեղծել է կոմերիտական բջիջ։ Պայքարել է բանդիտության դեմ` անդամակցելով հատուկ նշանակության միավորումներին։ Ծանոթ է եղել գրող Ալեքսեյ Մաքսիմովիչ Գորկու հետ։ Դա էլ կանխորոշել է Գրիգոր Միրոշնիչենկոյի ճակատագիրը։

1930-ական թվականներին նա մեկնել է Լենինգրադ և ընդունվել սովորելու Կոմբուհ։ 1935 թվականին ավարտել է ուսումը, զբաղվել է գրական ստեղծագործությամբ։ Հրատարակվել են նրա հետևյալ գրքերը. «Հրացաններ», «Զառիթափ ափեր» և «Յունարմիա»։ Գրել է վիպակներ. «Նավաստի Նազուկինը», «Հանուն հեղափոխության» և «Տանկիստ Դուդկոն»։

Հայրենական մեծ պատերազմի տարիներին կռվել է ռազմաճակատներում։ Եղել է Բալթյան նավատորմի ռազմական խորհրդին կից գրողների օպերատիվ խմբի պետի տեղակալ, «Կրասնոզնամյոննի Բալտիյսկի ֆլոտ» թերթի գրական բաժնի պետ։ Լենինգրադում գրել է բալթիացի ծովայինների մասին «Գվարդիայի գնդապետ Պրեոբրաժենսկին» գիրքը։ 1949 թվականին լույս է տեսել նրա «Ազով» եռերգության առաջին գիրքը։ 1960 թվականին լույս է տեսել երկրորդ գիրքը՝ «Ազովի պաշարումը»։ 1985 թվականին գրողի մահվան պատճառով եռերգությունը մնացել է անավարտ։

Գրիգորի Միրոշնիչենկոյի հուշարձանը տեղադրվել է Ազովի բերդապատնեշի հետնամասում՝ նրա գերեզմանի վրա։ Գրիգորի Միրոշնիչենկոն գրել է կտակ, համաձայն որի՝ նա ցանկացել է, որ իր աճյունը թաղվի Ազովում։ Նրա այդ ցանկությունը կատարվել է քաղաքի վարչակազմի կողմից։ Նրա գերեզմանին կառուցված հուշարձանը կամարով աղյուսե դարպաս է։ Հուշարձանի երկու կողմերում տեղադրված են XVIII դարի թնդանոթների նմանակներ։

## Աղբյուրներ
* Գրիգորի Իլյիչ Միրոշնիչենկո
* Գ. Ի. Միրոշնիչենկոյի հուշարձանն Ազովում 

Կատեգորիա:Ազովի հուշարձաններ
Միլցինի եկամտաբեր տուն (Դոնի Ռոստով)

**Միլցինի եկամտաբեր տուն** (), XIX դարի քաղաքացիական ճարտարապետության հուշարձան և մշակութային ժառանգության օբյեկտ Ռուսաստանի Դոնի Ռոստով քաղաքում։ Գտնվում է Պաշտպանության փողոց, 48/18, Սեմաշկոյի նրբանցք հասցեում։

## Պատմություն
Տունը մշակութային ժառանգության օբյեկտների ցուցակում նշված է սեփականատերերից մեկի` Ֆեոդոր Իվանովիչ Միլցինի ազգանունով։ Նա զբաղվել է հացահատկի առևտրով և բանկային գործով։ 30 տարի Ֆեոդոր Միլցինն աշխատել է քաղաքային հասարակական բանկում, որտեղ ժամանակի մեծ մասը զբաղեցրել է տնօրենի պաշտոնը։ Եղել է Դոնի Ռոստովի պատվավոր քաղաքացի և զբաղվել է բարեգործությամբ։ 1913 թվականին տեղեկություն հայտնվեց, որ Ֆեոդոր Միլցինը կարող էր մասնակից լինել գումարները վատնելուն, որի պատճառով նա դադարեց բանկի տնօրեն լինելուց։

Նրա տունը ճարտարապետության հուշարձան է, կառուցվել է XIX դարի վերջում։ Միլցինի տունն անվանում են քաղաքի պատմական մասի կենտրոն, որն ազդել է շրջակայքի կառուցապատման ձևավորման վրա։ Շենքն ունի պահպանության տեղական կարգավիճակ։ «Պատմության և մշակույթի տեղական նշանակության «Ֆ. Ի. Միլցինի եկամտաբեր տուն» հուշարձանի տարածքը և պահպանման գոտին սահմանելու մասին» 2001 թվականի հունվարի 9-ի թիվ 2 որոշմամբ հաստատվել են մշակութային ժառանգության օբյեկտի սահմանները և պահպանման գոտին։

Դոնի Ռոստով քաղաքի գույքահողային հարաբերությունների բաժինը 2010 թվականի մարտի 12-ին հաստատեց թիվ 834 հրամանը, որը վերաբերում է «Ֆ. Ի. Միլցինի եկամտաբեր տուն» հուշարձանի մունիցիպալացմանը։

Նկուղային տարածքների վերակառուցման ժամանակ Միլցինի տանը հայտնաբերել են բազմամակարդակ նկուղներ, որոնք խորացել են գետնի տակ։ Դրանք կարող են լինել Դոնի Ռոստովի կենտրոնի տակ գտնվող ստորերկրյա այրերի մի մասը։

## Նկարագրություն
Տան ճարտարապետական ոճը բնորոշ է մինչև 1917 թվականի հեղափոխությունը Դոնի Ռոստովում կառուցված առանձնատներին։ Առաջին հարկում գտնվում էր առևտրային հաստատություն։ Տունը զարդարված է էկլեկտիզմի նեոկլասիցիզմի ուղղության տարրերով։

## Պատկերասրահ

Apartment house of F. I. Myltsyn.png|Միլցինի տունը 2012 թվականին
Apartment house of F. I. Myltsyn2.png|Միլցինի տան ճակատը
Внутренний двор.JPG|Ներքին բակի վիճակը
Доходный дом Мыльцына - вид с пр. Семашко.JPG|Տան երկրորդ հարկը
Стена здания по ул. Обороны.JPG|Փլուզվել է տան պատը
Фасад здания по пр-т. Семашко.JPG|Շենքի ճակատը


## Ծանոթագրություններ

Կատեգորիա:Դոնի Ռոստովի շենքեր և կառույցներ
Մաքսիմովի տուն (Դոնի Ռոստով)

**Մաքսիմովի տուն** (, **Քաղաքային վարչության շենք**, ), շենք Դոնի Ռոստովում, որը կառուցվել է XIX դարի կեսերին կլասիցիզմի ոճով։ Սա քաղաքի՝ մինչև մեր օրերը պահպանված քարե առավել հին շինություններից մեկն է։ Տան առաջին տերը եղել է վաճառական Պ. Ռ. Մաքսիմովը։ Մաքսիմովի տունն ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
ձախից|մինի|250x250փքս|Մաքսիմովի տունը XIX դարում
1867 թվականին Դոնի Ռոստովի Հին (Բազարնայա) հրապարակում կառուցվել է երկհարկանի քարե եկամտաբեր տուն։ Այն պատկանել է հացահատկի առևտրական Պ. Ռ. Մաքսիմովին, որը հացահատկի ընդունման կետերի և ալրաղացների սեփականատեր էր։ Ըստ որոշ ենթադրությունների՝ շենքի նախագծի հեղինակը Տրոֆիմ Շարժինսկին է։ 1868 թվականին Մաքսիմովի տանը բացվել է հասարակական վայրերի նոր տարածք, և այնտեղ են տեղափոխվել քաղաքային դուման, վաճառականների և քաղաքենիական վարչությունները։ Քաղաքային դուման այս տանը գործել է մինչև 1899 թվականը, երբ նրա համար կառուցվել է նոր շենք Բոլշայա Սադովայա փողոցում։

Բացի քաղաքային դումայից Մաքսիմովի տանը տարբեր ժամանակներում գործել են նաև այլ հաստատություններ՝ Մ. Լ. Լևկովայի օրիորդաց վարժարանը, վաճառական տանուտերի գրասենյակը, ֆաբրիկագործարանային ուսուցման դպրոցը, մարզական դպրոցը, նախագծային ինստիտուտներ։ Մաքսիմովի տանը կային նաև բազմաթիվ առևտրային կրպակներ։

2000-ական թվականներին շենքը փոխել է մի քանի սեփականատեր, այնտեղ տեղակայված են եղել տարատեսակ խանութներ և գրասենյակներ։ Նույն ժամանակահատվածում սկսվեցին վեճերը Մաքսիմովի տան պահպանական կարգավիճակի վերաբերյալ։  2006 թվականի ապրիլին Դոնի Ռոստովի Լենինյան շրջանային դատարանը Մաքսիմովի տունը զրկեց մշակութային ժառանգության օբյեկտի կարգավիճակից։ Հետագայում դատախազությունը փորձել է բողոքարկել այդ որոշումը։ Մաքսիմովի տունը ենթարկվել է վերակառուցման և վերահատագծումների։ 2006 թվականին շենքի պատին տեղադրվեց հուշատախտակ, սակայն 2011 թվականին, ճակատի վերանորոգման ընթացքում, իր հանեցին։ Ավելի ուշ տեղադրվեց նոր հուշատախտակ։

## Ճարտարապետություն
Շենքը գտնվում է Ստանիսլավսկու փողոցի և Սեմաշկոյի նրբանցքի խաչմերուկում։  Գլխավոր ճակատը նայում է դեպի Սուրբ Աստվածածնի ծննդյան տաճարը։ Շենքը կառուցված է ուշ կլասիցիզմի ավանդույթներով։ Առաջին և երկրորդ հարկերի պատուհանատեղերն ունեն կիսակամարաձև ավարտ։ Կամարաշարային գոտիով քիվն ավարտում է ճակատի դեկորը։ Գլխավոր ճակատի կենտրոնական մասն ընդգծված է մի շարք փոքր կամարաձև պատուհաններ ունեցող կիսահարկով։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգություն
Մարալյան Սարով

**Մարալյան Սարով**, գյուղ Արցախի Հանրապետության Մարտակերտի շրջանում։

## Ընդհանուր տեղեկություններ
Գտնվում է Թարթառ գետի աջ ափին, Մարտակերտից 22 կմ, իսկ Ստեփանակերտից` 77 կմ հեռավորության վրա։ Անվանումը կապված է «գեղեցիկ սարով» հասկացության հետ։ Գյուղը հիմնադրվել է 1917-1918 թվականներին։ Դիրքը հարթավայրային է, բարձրությունը ծովի մակերևույթից 400 մ է, կլիմայական պայմանները չոր մերձարևադարձային են։ 1970 թվականին այստեղ կար 27 տուն, 133 բնակիչ, իսկ 1987 թվականին՝ 29 տուն, 87 բնակիչ։ Կոլտնտեսությունը կազմակերպվել է 1932 թվականին։ 1923 թվականին այստեղ բացվել է տարրական դպրոց։ Էլեկտրիֆիկացվել է 1951 թվականին։ Գյուղը մեծապես տուժել է Արցախյան պատերազմում։

## Հայտնի Մարալյան Սարովցիներ
Այս գյուղում են ծնվել ֆիզիկա-մաթեմատիկական գիտ. դոկտոր, պրոֆեսոր Աշոտ Խաչատրյանը, խորհրդային բանակի գեներալ-մայոր Ռոման Արուտյունովը և գեներալ-մայոր Ռաֆայել Հարությունյանը:

## Գյուղը [[Հայրենական մեծ պատերազմ]]ում
Հայրենական մեծ պատերազմին մասնակցել է 25 մարդ, զոհվել է 12-ը։

## Ծանոթագրություններ

Կատեգորիա:Արցախի Հանրապետության գյուղեր
Կատեգորիա:Բնակավայրեր այբբենական կարգով
Կատեգորիա:Մարտակերտի շրջանի բնակավայրեր
Թայվանի ֆուտբոլի ազգային հավաքական

**Թայվանի ֆուտբոլի ազգային հավաքականը** ներկայացնում է Թայվանը ֆուտբոլի միջազգային մրցաշարերում և առանձին հանդիպումներում։ Կառավարվում է Թայվանի ֆուտբոլի ասոցիացիայի կողմից։ Թիմի պաշտոնական անվանումն է Չինական Թայբեյ։

Թայվանի հավաքականը ոչ մի անգամ չի մասնակցել Աշխարհի առաջնություններին, սակայն 2 անգամ հասել է Ասիայի գավաթի կիսաեզրափակիչ՝ 1960 և 1968 թվականներին, իսկ 1960 թվականի գավաթին զբաղեցրել է 3-րդ տեղը։ Նրանք նաև հաղթել են 1954 և 1958 թվականների Ասիական խաղերը։

ՖԻՖԱ-ի դասակարգման աղյուսակում զբաղեցնում է 160-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Թայվանի ֆուտբոլի ասոցիացիայի պաշտոնական կայքը
* Թայվանի հավաքականը FIFA.com-ում 
* Թայվանի հավաքականը soccerway.com կայքում
Լևոն XI

**Լևոն XI** (; աշխարհիկ կյանքում **Ալեքսանդրո Օտավիանո Մեդիչի**, , ), Հռոմի Պապ  1605 թվականի ապրիլի 1-ից մինչև ապրիլի 27-ը։
## Կենսագրություն
### Ծագումը
Հռոմի չորրորդ Պապը, ով եղել է Մեդիչիների տոհմից։ Ալեսանդրոն ծնվել է Ֆլորենցիայում 1535 թվականի հունիսի 2-ին և եղել է Օտավիանո Մեդիչի և Ֆրանչեսկա Սալվիատիի որդին։ Մայրական կողմից՝ Լևոն X զարմիկը։ Օտավիանոյի արքայազն Մեդիչա Բերնարդետոյի արյունակից եղբայրը։

Ալեսանդրոն ծառայել է որպես դեսպան Ֆլորենցիայում Հռոմի Պապ  Պիոս V պալատում 1569-1584 թվականներին։ 
Գրիգոր XIII 1573 թվականին նրան դարձրեց Պիստոայի եպիսկոպոս, իսկ այնուհետև՝ Ֆլորենցիայի արքեպիսկոպոս։ 1583 թվականին նա պապից ստացավ կարդինալի գլխարկը։ Մեկ օրում Ջամբատիստ Կաստանյայի, Նիկոլո Սֆրոնդրատիի և Ջովաննի Անտոնիո Ֆակինետի դե Նուչեյի հետ, որոնք հաջորդաբար զբաղեցրին պապական աթոռը,  դարձավ կարդինալ (համապատասխանաբար՝ Ուրբանոս VII, Գրիգոր XIV և Իննոկենտիոս IX): Հանգամանքների բերումով թվարկված կարդինալներից ոչ ոք տարուց ավել չմնացին աթոռին։
1596 թվականին Կլեմենտ VIII նրան որպես պատվիրակ ուղարկեց Ֆրանսիա, որտեղ թագուհին Մարիա Մեդիչին էր։ Ալեսանդրոն սուրբ Ֆիլիպ Ներիի ընկերն ու աշակերտն էր։

## Կոնկլավ և պապականություն
1605 թվականի մարտի 14-ին` Կլիմենտ VIII մահից հետո 11 տարի անց, 62 կարդինալ սկսեցին կոնկլավը։ Պապական աթոռը ցանկանում էին զբաղեցնել պատմաբան Բարոնի Կեսարը և հայտնի ճիզվիտ Ռոբերտ Բելարմին։ 1605 թվականին կարդինալ Մեդիչին ընտրվեց Հռոմի Պապ։ Նա վերցրեց Լևոն XI անունը ի պատիվ իր մեծ պապի՝ Լևոն X-ի։

## Մահը
Ընտրվելու ժամանակ Լևոնը համարյա 70 տարեկան էր, և նա մահացել է իր գահակալման 28-րդ օրը։ Մահը վրա է հասել Լաթերանի բազիլիկ եկեղեցում գահակալման արարողության հոգնածության արդյունքում։ Նրան կոչեցին  «Papa Lampo» — «Պապ-կայծակ», իր կարճ կառավարման համար։

## Ծանոթագրություններ

## Արտաքին հղումներ
* 
* Лев XI (Алессандро Оттавиано Медичи)  на .
* Pope Leo XI. // Catholic Encyclopedia.: Robert Appleton Company. 1913.
Ջիտենդրա

**Ջիտենդրա** ( (Jeetendra), իրական անունը` Ռավի Կապուր, ), հնդիկ կինոդերասան և հեռուստապրոդյուսեր։ Արժանացել է Filmfare Awards մրցանակի` կյանքում ունեցած ձեռքբերումների համար (Filmfare Lifetime Achievement Award, 2003 թ.) և կինոյում ունեցած վաստակի համար տրվող մրցանակին (Screen Lifetime Achievement Award, 2005 թ.): Հանդիսանում է Balaji Telefilms, Balaji Motion Pictures և ALT Entertainment ընկերությունների հիմնադիրը։

## Կենսագրություն
Ջիտենդրան ծնվել է Ամրիթսարում։ Նրա ծնողները գործարարներ էին` ոչ թանկարժեք զարդեղենի բնագավառում։ Գիրգաում քաղաքում նա սովորել է Սուրբ Սեբաստիանի անվան դպրոցում, որտեղ նրա հետ նույն դպրոցում սովորել է նաև Ռաջեշ Կհաննան։ Այնուհետև ավարտել է Սիդդհարթի քոլեջը։ Զարդեղենի առևտրով զբաղվելու ժամանակ, նրան նկատել է ռեժիսոր Վանկուդրե Շանտարամը և առաջարկել դերասանուհի Սանդհյայի կրկնորդի դերում հանդես գալ «Navrang» (1959 թ.) կինոնկարում։

Առաջին կոմերցիոն հաջողությունը Ջիտենդրան ունեցավ 1964 թվականին, երբ թողարկվեց «Պոեմը քարում» կինոնկարը։ Սակայն, նրա երկարաժամկետ հաջողության մեկնարկը` 1967 թվականին նկարահանված «Պարտք» կինոնկարն էր։ Այդ ֆիլմի երաժշտական համարներից մեկի համար, խանութից գնված շապիկն ու սպիտակ կոշիկները` դարձան նրա այցեքարտը։ Հետագայում հաջորդեցին այնպիսի ֆիլմեր, ինչպիսիք էին  «Սեր և հարստություն» (1970 թ.) և «Քարավան» (1971 թ.) կինոնկարները։ Եռանդուն պարերի պատճառով, նա ստացել էր «Բոլիվուդի ցատկոտող Ջեկ» մականունը։

Ջիտենդրան նկարահանվել է ավելի քան 200 ֆիլմերի գլխավոր դերերում, որում, Բոլիվուդի ստեղծման օրից, նրա հետ կարող են համեմատվել նրա հասակակիցներից շատ քչերը։ Հարավ-հնդկական կինեմատոգրաֆում հաճախ նկարահանվում էին նրա ֆիլմերից շատերի ռեմեյքները` տելուգու լեզվով։ Դրանցից արժե նշել «Տնային դաստիարակը» (1972 թ.), «Մոռացված կինը» (1975 թ.) և այլ ֆիլմեր, որտեղ հնչում էին Գուլզարի բառերով և Ռահուլ Դև Բուրմանի երաժշտությամբ գրված երգերը` Կիշոր Կումարի կատարմամբ։

Ջիտենդրայի խաղընկերուհիներն են եղել այնպիսի դերասանուհիներ, ինչպիսիք էին Շրիդևին, Ռինա Ռոյը, Մումթազը, Հեմա Մալինին, Նիտու Սինգհը, Ջայա Պրադան, Ռեքհան և ուրիշներ։

## Անձնական կյանքը
Ջիտենդրան իր կնոջը` Շոբհա Կապուրին հանդիպել է, երբ վերջինս դեռ 14 տարեկան էր։ Նա ավարտել է դպրոցը, ընդունվել քոլեջ, իսկ հետո որպես ուղեկցորդուհի, աշխատել British Airways ավիաընկերությունում։ Նրանք ամուսնացել են 1974 թվականին։ Ջիտենդրան և Շոբհան ունեն երկու զավակ, դուստրը` պրոդյուսեր Էկտա Կապուրը և որդին, դերասան Տուսշար Կապուրը։

Իր ինքնակենսագրության մեջ, Հեմա Մալինին հաստատում է, որ ժամանակին գրեթե պետք է ամուսնանար Ջիտենդրայի հետ, սակայն վերջին պահին մտափոխվել է։

## Մասնակի ֆիլմագրությունը

## Ծանոթագրություններ

Կատեգորիա:Կինոպրոդյուսերներ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Հնդիկ պրոդյուսերներ
Կատեգորիա:Բեմական կեղծանուններ